
РЕШЕНИЕ

№ 66 / 15.07.2011 г.

ПРОТОКОЛ № 9 / 15.07.2011 г.

ОТНОСНО: Даване на съгласие за предаване на обект за стопанисване от ВиК „Йовковци” ООД

Завършено е строителството на обект „Допълнително водоснабдяване на група „Илаков рът” и водопровод за с.Лазарци, община Елена, финансиран по проект от програма ФАР BG 2005/017-353.10.02 Подпомагане развитието и потенциала на регионалния туризъм чрез обновяване на съответната инфраструктура, Компонент 2: „Строеж и рехабилитация на ВиК инфраструктура”, лот 7. Изграден е магистрален водопровод от шахта при с.Руховци, през с.Илаков рът до с.Лазарци, като отклонение от магистрален водопровод от т.н. „група Беброво”, поддържан и експлоатиран от ВиК „Йовковци” ООД гр.В.Търново. Новия строеж е приет от държавна приемателна комисия и има издадено разрешение за ползване от Дирекцията за национален строителен контрол гр.София.
Община Елена не разполага с необходимите човешки ресурси, материали и механизация за поддържане и експлоатация на този водопровод. Освен това същия е изграден като разширение на водоснабдителна система „Йовковци”, поддържана и експлоатирана от ВиК „Йовковци” ООД гр.В.Търново. Ето защо се предлага същия да бъде предаден за поддържане и експлоатация на ВиК „Йовковци” ООД гр.В.Търново, като действащ оператор на територията на нашата община.
На основание чл.21, ал.1, т.8 от Закона за местното самоуправление и местната администрация, ОБЩИНСКИ СЪВЕТ – ЕЛЕНА 

РЕШИ:

1. Да бъде предоставен за поддържане и експлоатация новопостроения водопровод от обект „Допълнително водоснабдяване на група „Илаков рът” и водопровод за с.Лазарци, община Елена на оператор ВиК „Йовковци” ООД гр.В.Търново.
2. Възлага на кмета на общината да предприеме необходимите действия съгласно действащите нормативи.

